PATVIRTINTA

Alytaus lopšelio-darželio ,,Šaltinėlis“

direktoriaus 2021 m. vasario 18 d.

įsakymu Nr. V-15

**ALYTAUS LOPŠELIO-DARŽELIO ,,ŠALTINĖLIS“**

**SOCIALINIO PEDAGOGO PAREIGYBĖS APRAŠYMAS**

**I SKYRIUS**

**PAREIGYBĖ**

1. Alytaus lopšelio-darželio „Šaltinėlis“ socialinio pedagogo pareigybės grupė – 4.
2. Pareigybės lygis – A2.
3. Pareigybės pavaldumas - socialinis pedagogas tiesiogiai pavaldus ir atskaitingas Alytaus lopšelio-darželio „Šaltinėlis“ direktoriaus pavaduotojui ugdymui (jam nesant, Alytaus lopšelio-darželio „Šaltinėlis“ direktoriui).

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojui, einančiam šias pareigas, būtina:
   1. Dirbti kartu su kitais pedagoginiais darbuotojais, kitais specialistais, tėvais (globėjais, rūpintojais), įstaigos bendruomene.
   2. Veiklą grįsti vaiko interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.
   3. Vadovautis tarptautiniais ir nacionaliniais teisės aktais, reglamentuojančiais socialinės pedagoginės pagalbos teikimą.
   4. Būti įgijusiam aukštąjį išsilavinimą ir socialinio pedagogo kvalifikaciją;
   5. Būti įgijusiam socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;
   6. Būti baigusiam socialinės pedagogikos studijų programą aukštojoje mokykloje ir įgijusiam pedagogo kvalifikaciją;
   7. Būti įgijusiam socialinės pedagogikos magistro kvalifikacinį laipsnį, išklausiusiam ir atsiskaičiusiam už ne mažiau kaip 90 studijų kreditų socialinės pedagogikos studijų modulį aukštojoje mokykloje;
   8. Mokėti gerai naudotis informacinėmis komunikacinėmis technologijomis.
   9. Gebėti savarankiškai planuoti, organizuoti savo veiklą;
2. Socialinis pedagogas skiriamas į pareigas ir atleidžiamas iš jų teisės aktų numatyta tvarka.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:

6.1. Vertina socialinės pedagoginės pagalbos vaikui poreikius (kartu su kitais specialistais), esant būtinybei gali lankytis neformaliojo ugdymo ir kitose veiklose;

* 1. Konsultuoja vaikus, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
  2. Dalyvauja sprendžiant krizinius atvejus įstaigoje, ugdymo ir socialinių įgūdžių problemas;
  3. Numato socialinės pedagoginės pagalbos teikimo vaikui būdus bei formas bendradarbiaudamas su pedagogais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;
  4. Šviečia įstaigos bendruomenę socialinės pedagoginės pagalbos teikimo, įstaigos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;
  5. Inicijuoja ir įgyvendina prevencines veiklas bei socialinio ugdymo projektus kartu su įstaigos Vaiko gerovės komisija ir įstaigos savivaldos grupėmis, ugdant vaikų gyvenimo įgūdžius;
  6. Atlieka aktualius socialinius pedagoginius tyrimus įstaigoje, atsižvelgdamas į įstaigos bendruomenės poreikius (prioritetus, strateginį ir metinį veiklos planus);
  7. Renka, kaupia ir analizuoja informaciją, reikalingą vaikų problemoms spręsti, bendradarbiaudamas su įstaigos bendruomene, esant būtinybei – su kitomis institucijomis;
  8. Rengia ir skleidžia informaciją apie socialinę - pedagoginę pagalbą;
  9. Tvarko ir pildo darbo dokumentus (konsultacijų žurnalą ir kitus reikiamus dokumentus);
  10. Planuoja ir derina su įstaigos vadovu metinės veiklos prioritetus ir pagal juos rengia savo veiklos programą mokslo metams.
  11. Vykdo kitus direktoriaus ir/ar jo įgalioto asmens nenuolatinio pobūdžio pavedimus susijusius su įstaigos veikla.

**IV SKYRIUS**

**ATSAKOMYBĖ**

1. Socialinis pedagogas atsakingas už:
   1. Jam pavestų užduočių įvykdymą laiku ir kokybiškai;
   2. Tiesioginio vadovo nurodymų vykdymą;
   3. Korektišką gautų duomenų panaudojimą ir informacijos konfidencialumą, vaikų saugumą teikiant socialinę pedagoginę pagalbą.
   4. Emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.
   5. Jam patikėto inventoriaus ir perduotų darbo įrankių naudojimą pagal paskirtį ir jų saugumą;
2. Socialinis pedagogas už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (pareigos) (parašas) (vardas, pavardė) (data)